

**O R D I N nr. ……..din ……………**

**privind publicarea acceptării amendamentelor la Codul maritim internațional pentru mărfuri solide în vrac (Codul IMSBC), adoptate de Organizația Maritimă Internațională prin Rezoluția MSC.426(98) a Comitetului de siguranță maritimă din 15 iunie 2017**

Ministrul transporturilor,

Văzând referatul Direcției Transport Naval nr.28689/1426 din 20/07/ 2018 privind publicarea acceptării amendamentelor la Codul maritim internațional pentru mărfuri solide în vrac (Codul IMSBC), adoptate de Organizația Maritimă Internațională prin Rezoluția MSC.426(98) a Comitetului de siguranță maritimă din 15 iunie 2017,

Ținând seama de prevederile art. VIII (b)(vi)(2)(bb) și ale art. VIII (b)(vii)(2) din Convenţia internaţională din 1974 pentru ocrotirea vieţii omeneşti pe mare (SOLAS 1974), la care România a aderat prin Decretul Consiliului de Stat nr. 80/1979,

Luând în considerare prevederile art. 4 alin. (1) din Ordonanţa Guvernului nr. 42/1997 privind transportul maritim şi pe căile navigabile interioare, republicată, cu modificările şi completările ulterioare, precum şi ale art. 2 pct. 20 din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările și completările ulterioare, și

În temeiul prevederilor art. 5 alin. (4) din Hotărârea Guvernului nr. 21/2015 privind organizarea și funcționarea Ministerului Transporturilor, cu modificările și completările ulterioare,

Emite prezentul

**ORDIN:**

**Art. 1** - Se publică amendamentele la Codul maritim internațional pentru mărfuri solide în vrac (codul IMSBC), cod pe care România l-a acceptat prin Ordinul ministrului transporturilor nr.1.177/2014, adoptate de Organizația Maritimă Internațională prin Rezoluția MSC.426(98) a Comitetului de siguranță maritimă din 15 iunie 2017, prevăzută în anexa care face parte integrantă din prezentul ordin.

**Art. 2** – Autoritatea Navală Română va duce la îndeplinire prevederile prezentului ordin.

 **Art. 3** – Prezentul ordin se publică în Monitorul Oficial al României, Partea I, şi intră în vigoare la 1 ianuarie 2019.

**MINISTRUL TRANSPORTURILOR**

**Lucian ȘOVA**

|  |
| --- |
| **SECRETAR DE STAT****Ion IORDACHESCU** |
| **SECRETAR GENERAL****Elena PETRAȘCU**  |
| **NUME PRENUME** | **FUNCȚIA PUBLICĂ** | **SEMNĂTURA** | **DATA** | **NR. ÎNREGISTRARE** |
| **Direcția Generală Anticorupție în Transporturi, Administrativ și Juridic** |
| Anișoara CORNILĂ | Director General |  |  |  |
| **Direcția Afaceri Europene și Relații Internaționale** |
| Adela MIHUȚ | Director |  |  |  |
| **Direcția Transport Naval** |
| Gabriela MURGEANU | Director |  |  |  |